:0 C. PLINII HIST. NAT. LIB. III. 



* Secunda Italise regio.* 



XVI. Connectitur secunda regio, amplexa Hirpinos, 

 Calabriam, Apuliam, Salentinos, ccl m sinu, qui Ta- 

 rentinus appellatur, ab oppido Laconum, in recessu hoc 

 intimo sito, contributa eo maritima colonia quae ibi fuerat. 

 Abest cxxxvi m pass. a Lacinio promontorio, adversam 

 ci Calabriam in peninsulam emittens. Graeci Messapiam 

 a duce appellavere; et ante Peucetiam, aPeucetio OEno- 

 tri fratre, in Salentino agro. Inter promontoria c m pass. 

 intersunt : latitudo peninsulae a Tarento Brundisium 

 terreno itinere xxxv m pass. patet, multoque brevius a 

 portu Sasina. Oppida per continentem a Tarento , Varia , 

 cui cognomen Apulae, Messapia, Aletium. In ora vero, 

 Senum, Callipolis, quae nunc est Anxa, lxxv m pass. a 

 Tarento. Inde xxxn m promontorium, quod Acran Ia- 

 pygian vocant, quo longissime in maria excurrit Italia. 

 Ab eo Basta oppidum et Hydruntum decem ac novem m 

 pass. ad discrimen Ionii et Adriatici maris, qua in Grae- 

 ciam brevissimus transitus, ex adverso Apolloniatum 

 oppidum : latitudine intercurrentis freti, quinquaginta 

 m non amplius. Hoc intervallum pedestri continuare 

 transitu pontibus jactis primum Pyrrhus Epiri rex cogi- 

 ta vit : post eum M. Varro, quum classibus Pompeii pi- 

 ratico bello presset. Utrumque aliae impedivere curae. 



